ИНТЕРНИ ПОЗИВ

за пријаву проналазака – иновационих пројеката

којима се реализује програм Доказ концепта

Циљеви Програма су:

1. Подршка трансформацији резултата истраживања у комерцијалне или друштвено корисне производе;

2. Повећање броја и квалитета пројеката спремних за комерцијалну примену;

3. Промовисање значаја интелектуалне својине (ИС) у научно-истраживачком раду.

Програм Доказ концепта намењен је истраживачима НИВ-НС који препознају да њихова истраживања имају комерцијални потенцијал за којим постоји потреба на тржишту. Програм нуди финансијску и пословну подршку за тестирање идеја, хипотеза или претпоставки, које би, ако се покажу технички изводљивим, представљале основу за будуће комерцијалне производе.

Програм подржава пројекте из научних области из оквира делатности НИВ-НС. Пројекти у оквиру овог позива немају унапред задате теме. Програм омогућава истраживачима да дефинишу сопствене програме истраживања, да оформе сопствене тимове истраживача који су запослени у НИВ-НС.

Трајање Пројеката је до 6 месеци.

Максимални износ буџета је 30.000 ЕУР по Пројекту.

Дозвољени трошкови

Средства финансијске подршке предвиђена су за типичне услуге у овој фази развоја:

- Заштита ИС, управљање и анализа

- Материјали, услуге или краткорочна екстерна експертиза потребна за иновације, ИС, технологију, развој производа или услуге

- Услуге, процене или краткорочна екстерна експертиза у вези са пословним услугама као што су анализа тржишта, процена технологије, развој пословања, регулаторно планирање (ако је примењиво) итд.

- Опрема неопходна за развој иновација. Ова компонента не би требало да представља више од 50% трошкова пројекта (усклађена са процедурама јавних набавки Републике Србије)

Недозвољени трошкови

Трошкови које НИВ-НС неће узети у разматрање за финансирање укључују:

- Плате или било која врста додатних прихода за проналазаче или било које друге запослене у НИВ-НС.

- Опрема ако постоји могућност да се уговори као услуга/закуп са тржишта или у оквиру НИО лабораторија

- Непредвиђено

Пријаве Пројеката на овај Интерни позив подносе се искључиво електронски, на сајту НИВ НС.

Након објављивања (01.09.2023. у 15.00 часова), Интерни позив ће бити отворен за пријаву Предлога идеја за проналазака – иновационих пројекaтa до 15.09.2023. у 15.00 часова.

Начин и критеријуми за евалуацију Предлога пројеката и друге додатне информације садржани су у Упутство за пријаву иновација.

Очекивани период трајања евалуације пријављених Предлога пројеката је 15 дана, што је детаљније објашњено у Упутство за пријаву иновација / Доказ коцепта пројеката на српском језику (Прилог).

Контакт особа за додатне информације о спровођењу овог Интерног позива је Радомир Ратајац,

e-mail: ratajac@niv.ns.ac.rs

**Прилог**

**Упутство за пријаву иновација**

Поступак Пријаве пројекта Доказ концепта (односно иновација) за финансирање од стране SAIGE пројекта:

1. Објава позива за пријаву иновација (инвенција/проналазака) свим истраживачима Института. Позив се објављује 01. септембра а **КРАЈЊИ РОК** за предају документације (што детаљније и јасније испуњен **Diclosure form и Образац за пријаву проналаска** (исти документ само на енглеском и спрском језику)) **је 15. септембар 15.00**.
2. Центар за Трансфер Технологија (ЦТТ) разматра пристигле пријаве проналазака / Доказ концепта идеја заједно са Национални Консултант (НК) (Јасном Мастиловић) и еxпертом за Трансфер Технологија (ТТ) Оребом Домагојем. Проверавају се све изнете чињенице, претражују се патентне бази и израђује се мишљење ЦТТ који се подноси Директору Института о поднетим предлозима проналазака - Доказ коцепта идеја. **Крајњи рок** је 30 септембар 2023.
3. Директор са руководиоцем ЦТТ и уз мишљење НК и ТТ експерта разматра и доноси одлуку који би предлози проналазака и идеја за Доказ коцепта били од интереса Институту и даје сагласност таквим предлозима за даљи поступак. Одлуку Директор (или ЦТТ у име директора) саопштава писмено путем e-maila подносићу проналаска најкасније до 5 октобра 2023.
4. Сви подносиоци пријаве иновација / идеја за Доказ коцепта пројекте који добију сагласност имају **Крајњи рок** до 15. октобра за предају испуњеног обрасца за Доказ коцепта пројекте Упутство и образац дат у Анексу 8.
5. Од 15. октобра сваки од поднетих Доказ коцепта пројеката ће бити разматран од стране Комисије коју чине Директор Института, руководилац ЦТТ Института и Шеф Одељења које је подносилац пројекта. Саставни део Комисије као посматрачи су: НК (Јасна Мастиловић) и представник SAIGE пројекта (менаџер – проф. Виктор Недовић). Разматрање се се спровести у најкраћем могућем року и за одобрене пројекте ће ЦТТ поднети финансијски захтев SAIGE пројекту, чиме почиње и реализација пројеката.

**Горе наведени поступак се разликује од оног редовног поступка описаног у Правилнику и спроводи се искључиво ради кратких рокова у оквиру SAIGE пројекта.**